Qozog‘iston prezidenti Nursulton Nazarboyev O‘zbekiston prezidenti Shavkat Mirziyoyev taklifiga ko‘ra O‘zbekistonga tashrif buyuradi. Foto: Prezident matbuot xizmati Shavkat Mirziyoyev 15 mart kuni Ostonaga tashrifi vaqtida mezbon davlat rahbarini O‘zbekistonga taklif etgandi. «Kun.uz» manbasi xabar berishicha, 21 mart kuni qo‘shni davlat rahbari Samarqandga keladi va prezidentlar Navro‘z bayramini qadimiy shaharda o‘tkazishadi. Ayni vaqtda shaharda tashrifga tayyorgarlik ishlari jadal olib borilmoqda.